આજે જય જુના ફોટાઓ લઈને બેઠો હતો લગભગ બસો જેટલા ફોટા હશે દીકરી અને પત્ની દેવશ્રી ના ફોટા ધ્યાનથી જોતો હતો, એ એક પછી એક ફોટાને માણતો હતો અને ફોટાઓ સાથે વાતો કરતો હતો. ક્યારેક હસી પડતો તો ક્યારેક આંખોમાં આંસુ આવી જતા કોઈ કોઈ એવા ફોટા હાથમાં આવી જતા કે એ જોઈ એ વખતની આખી ઘટના નજર સામે આવી જાય, એમાં એક ફોટો સામે આવી ગયો જેમાં પતિ પત્ની દીકરી જયશ્રી ને લઇ પ્રાણી સંગ્રહાલય લઈને ગયા હતા, જયશ્રી હાથી ને જોઈ કેટલી ખુશ થઇ ગઈ હતી એની સૂંઢ ને અડતી, હાથી એના માથા પર સૂંઢ મુકતો જાણે આશીર્વાદ આપતો હોય એ વખતે દીકરીએ પપ્પાને કહેલું કે *પપ્પા જુઓ તમે મારા માથે હાથ મૂકી વારે વારે આશીર્વાદ આપો છોને એવું કરે છે અને મનમાં બોલતો હશે તમારી જેમ જ કે *સદાય ખુશ અને આમ જ હસતી રહેજે દીકરા * - જય ને અ આખી ઘટના નજર સામે આવી ગઈ અને આંખમાં આંસુ આવી ગયા અને એનાથી બોલાઈ ગયું 'મારી દીકરી આજે પણ એટલી જ ખુશ છે એના સાસરામાં અને એની માં પણ ખુશ છે એના પિયરમાં એકલો છું તો બસ હું , બધાને ખુશ રાખવાની આશામાં હું ખુશ ના રહી શક્યો પણ કાંઈ વાંધો નહિ એ લોકો ખુશ છેને ? આટલું બોલતા એની આંખો વરસી ગયેલી,